АҞӘА, ԥхынгәы 27 — Sputnik. Аԥсны Ахада Рауль Ҳаџьымба ԥхынгәы 26 рзы инапы аҵеиҩит Очамчыра араион Ахада инапынҵақәа назыгӡо изы Аусԥҟа ҳәа аанацҳауеит атәыла Ахада иофициалтә саит.
"Очамчыра араион Ахада инапынҵақәа наигӡалоит Допуа Гиви Хонел-иԥа", — ҳәа аҳәоит Аусԥҟа атекст.
Очамчыра араион Ахада Хьрыԥс Џьопуа инапынҵақәа шьҭеиҵеит ԥхынгәы 23 рзы. Иара ари амаҵзура дахагылан 2015 шықәса цәыббрамз аахыс.
Гиви Допуа — Аԥсны Аџьынџьтәылатә еибашьра далахәылоуп. Дҭаацәароуп. Хҩык ахшара драбуп.